Martin Greif

Martin Greif, oikea nimi Friedrich Hermann Frey, (18. kesäkuuta 1839 Speyer – 1. huhtikuuta 1911 Kufstein, Itävalta) oli saksalainen runoilija ja näytelmäkirjailija.

Runoelmissaan Gedichte (1868) ja Neue Lieder und Mären (1902) Greif on tunteikas lyyrikko, hänen kielensä on selkeää ja havainnollista, luonnonkuvat kauniita ja ajatukset yleviä. Greifin näytelmistä ovat merkittävimpiä Corfiz Ulfeldt (1873), Nero (1877), Marino Falieri (1878), Prinz Eugen (1880), Die Pfalz im Rhein (1887), Konradin (1889), Ludwig der Bayer (1891), Francesca da Rimini (1892) ja Agnes Bernauer (1894). Niissä on luonteenerittely hyvin yksinkertainen ja rakenne paikoittain heikko, eivätkä ne ole saaneet pysyvää sijaa teatterien ohjelmistossa.

Lähteet

Aiheesta muualla

Saksalaiset näytelmäkirjailijat
Saksalaiset runoilijat
Vuonna 1839 syntyneet
Vuonna 1911 kuolleet